VNT กำไรปี 63 ลดลง 40% ยังใจดีแจกปันผล 0.90 บ. XD 10 พ.ค.นี้
VNT กำไรปี 63 ลดลง 40% เหลือ 2.17 พันลบ. จากปีก่อน 3.64 พันลบ.หลังรายได้ลดลง ยังใจดีแจกปันผล 0.90 บ. XD 10 พ.ค.64 เคาะจ่าย 21 พ.ค.64
VNT กำไรปี 63 ลดลง 40% เหลือ 2.17 พันลบ. จากปีก่อน 3.64 พันลบ.หลังรายได้ลดลง ยังใจดีแจกปันผล 0.90 บ. XD 10 พ.ค.64 เคาะจ่าย 21 พ.ค.64
22 ก.พ. 2564

บริษัท วีนิไทย จำกัด (มหาชน) หรือ VNT รายงานผลการดำเนินงานประจำปี 2563 สิ้นสุดวันที่ 31 ธ.ค. 2563 ดังนี้

โดยผลการดำเนินงานประจำปี 2563 มีกำไรลดลง เนื่องจากมีรายได้รวม 17,074 ล้านบาท ซึ่งเป็นรายได้จากการขาย 16,907 ล้านบาท ลดลงจากปี 2562 เป็นจำนวน 1,699 ล้านบาท หรือคิดเป็นร้อยละ 9.1 สาเหตุหลักมาจากผลกระทบอย่างต่อเนื่องและการฟื้นตัวช้าของเศรษฐกิจโลกจากการแพร่ระบาดของไวรัสโควิด-19 ซึ่งส่งผลให้ราคาขายเฉลี่ย และปริมาณขายของผลิตภัณฑ์ปรับตัวลง โดยเฉพาะอย่างยิ่งในผลิตภัณฑ์โซดาไฟและอีพิคลอโรไฮดรินที่ปรับตัวลดลงตามปริมาณความต้องการซื้อของตลาดทั่วโลกและความไม่แน่นอนของภาวะเศรษฐกิจ
ขณะเดียวกันบริษัทยังประกาศปันผลจากงวดดำเนินงานวันที่ 1 ม.ค. 2563 ถึงวันที่ 31 ธ.ค. 2563 เป็นเงินสด  0.90 บาทต่อหุ้น กำหนดขึ้นเครื่องหมาย XD วันที่ 10 พ.ค.2564 และกำหนดจ่ายเงินปันผลวันที่ 21 พ.ค.2564